Den 2. juli åbner Tour de France i Københavns gader med en enkeltstart på 13 kilometer, hvor rytterne kommer forbi flere af hovedstadens største turistattraktioner som Den Lille Havfrue, Kastellet og Det Kongelige Teater.

- Man kommer over og kigger på det lidt mere rå Nørrebro, man kommer forbi søerne, man kommer op på det lidt mere elegante Østerbro, man får set Parken, som har været EM-arena året før, man kommer ud omkring Kastellet, Den Lille Havfrue og Langelinje, Amaliegade, forbi Amaliehaven, Slotspladsen, Operaen på den anden side af havnen, og så ned igennem Bredgade over Kongens Nytorv med det Kongelige Teater og så videre ned over de nye ting ned på Christians Brygge Bloks og det kongelig bibliotek. Så tilbage op ad H.C. Andersens Boulevard til et mål lige uden for Tivoli.